ddrg/super_eurlex huggingface dataset:
(2)

So zreteľom na vedecké stanoviská týkajúce sa stavu zdrojov vo VHO Mauritánie, a najmä so zreteľom na výsledky štvrtej a piatej pracovnej skupiny Mauritánskeho inštitútu pre oceánografický výskum a výskum rybolovu (IMROP) a spoločnej vedeckej pracovnej skupiny a so zreteľom na závery prijaté počas zasadnutia zmiešanej komisie 10. septembra 2004 a 15. a 16. decembra 2004 sa obe strany rozhodli zmeniť súčasné možnosti rybolovu.
(7)

Kým sa to preskúma a objasní, je potrebné objasniť rozsah pôsobnosti kapitol IV a XI prílohy VIII k nariadeniu (ES) č. 1774/2002 a tým zohľadniť toto osobitné nariadenie, ktoré bolo ustanovené. Pravidlá stanovené v kapitole IV by sa mali vzťahovať na krv použitú na všetky technické účely a krvné produkty s výnimkou konského séra použitého na účely iné ako lekárske prístroje, in vitro diagnostika alebo laboratórne reagencie. Pravidlá stanovené v kapitole V by sa mali naďalej týkať séra konského séra určeného na akékoľvek technické účely vrátane lekárskych prístrojov,in vitro diagnostiky alebo laboratórnych reagencií, preto nie je potrebné tieto pravidlá zmeniť a doplniť. Pravidlá stanovené v kapitole XI by sa mali týkať dovážania iných nespracovaných vedľajších živočíšnych produktov, ktoré nie sú predmetom tohto nariadenia, dovezených na akékoľvek účely vrátane lekárskych prístrojov, in vitro diagnostiky alebo laboratórnych reagencií.
17)

Za článok 143b sa vkladá tento článok: „Článok 143ba Osobitná platba na cukor 1. Odchylne od článku 143b nové členské štáty, ktoré uplatňujú režim jednotnej platby, môžu do 30. apríla 2006 rozhodnúť o poskytnutí osobitnej platby na cukor oprávneným poľnohospodárom podľa režimu jednotnej platby na roky 2006, 2007 a 2008. Tá sa poskytuje sa na základe objektívnych a nediskriminačných kritérií, ako napríklad: — množstiev cukrovej repy, trstiny alebo čakanky, na ktoré sa vzťahujú zmluvy o dodávke uzatvorené v súlade s článkom 19 nariadenia (ES) č. 1260/2001, — množstiev cukru alebo inulínového sirupu vyrobené v súlade s nariadením (ES) č. 1260/2001, — priemerného počtu hektárov vysadených cukrovou repou, trstinou alebo čakankou, ktoré sa použili na výrobu cukru alebo inulínového sirupu a na ktoré sa vzťahujú zmluvy o dodávke uzatvorené podľa článku 19 nariadenia (ES) č. 1260/2001 a na reprezentatívne obdobie, ktoré môže byť pre každý výrobok odlišné, jedného alebo viacerých hospodárskych rokov 2004/2005, 2005/2006 a 2006/2007, ktoré majú členské štáty určiť do 30. apríla 2006. Avšak, ak reprezentatívne obdobie zahŕňa hospodársky rok 2006/2007, tento hospodársky rok sa nahrádza hospodárskym rokom 2005/2006 pre poľnohospodárov, ktorých sa dotklo vzdanie sa kvóty v hospodárskom roku 2006/2007 tak, ako je ustanovené v článku 3 nariadenia (ES) č. 320/2006. V prípade, že sa vyberie hospodársky rok 2006/2007, odkazy na článok 19 nariadenia (ES) č. 1260/2001 uvedené v prvom pododseku sa nahradia odkazmi na článok 6 nariadenia (ES) č. 318/2006. 2. Osobitná platba na cukor by sa mala poskytnúť v rámci limitov stropov stanovených v písmene K prílohy VII. 3. Odchylne od odseku 2 môže každý nový dotknutý členský štát do 31. marca 2006 rozhodnúť na základe objektívnych kritérií o uplatnení nižšieho stropu na osobitnú platbu na cukor, ako je uvedený v bode K prílohy VII. 4. Prostriedky sprístupnené na poskytovanie osobitnej platby na cukor v súlade s odsekmi 1, 2 a 3 sa nezahrnú do celkovej ročnej sumy uvedenej v článku 143b ods. 3. V prípade uplatnenia odseku 3 tohto článku sa rozdiel medzi stropom uvedeným v písmene K prílohy VII a aktuálne uplatňovaným stropom zahrnie do celkovej ročnej sumy uvedenej v článku 143b ods. 3. 5. Články 143a a 143c sa neuplatňujú na osobitnú platbu na cukor.“
3.

Príloha II sa mení a dopĺňa takto: a) Nadpis sa nahrádza takto: „Zoznam povolení uvedených v článku 2 ods. 3 a 4.“ b) Do riadku odkazujúceho na bensultap sa do stĺpca B pridáva slovo „Bulharsko“ a do stĺpca C sa pridávajú slová „slnečnica, cukrová repa, zemiaky a ďatelina“. c) Do riadku odkazujúceho na prometryn sa do stĺpca B pridáva slovo „Bulharsko“ a do stĺpca C sa pridávajú slová „slnečnica, bavlna a umbelliferae“. d) Do riadku odkazujúceho na terbufos sa do stĺpca B pridáva slovo „Bulharsko“ a do stĺpca C sa pridávajú slová „Len pre profesionálnych užívateľov s primeraným ochranným vybavením. Ošetrenie pôdy pre zemiaky, tabak, bavlnu a cukrovú repu“.
(2)

S cieľom zlepšiť odhad rozpočtu a sflexibilniť jeho hospodárenie je vhodné dať poplatky zavedené podľa nariadenia (ES) č. 1788/2003 k dispozícii na začiatku rozpočtového roka. Z tohto dôvodu by bolo potrebné prijať ustanovenie, podľa ktorého by bol poplatok splatný každoročne v období od 16. októbra do 30. novembra.
(33)

Spoľahlivým a účinným systémom monitorovania by sa mal zabezpečiť súlad s množstevnými obmedzeniami. V tomto zmysle by poskytovanie vývozných náhrad malo byť predmetom vývozného povolenia. Vývozné náhrady by sa mali poskytovať až do výšky dostupných obmedzení, a to podľa konkrétnej situácie pre každý jednotlivý výrobok. Výnimky z tohto pravidla by sa mali udeliť iba na spracované výrobky, ktoré nie sú uvedené v prílohe I k zmluve, na ktoré sa obmedzenia objemov nevzťahujú. Malo by sa vytvoriť ustanovenie týkajúce sa výnimiek od prísneho súladu s pravidlami riadenia tam, kde nie je pravdepodobné, že by vývozy využívajúce vývozné náhrady prekročili stanovené množstvo.
(4)

Európsky úrad pre bezpečnosť potravín (ďalej len „úrad“) dospel vo svojom stanovisku z 9. decembra 2005 k záveru, že kyselina benzoová (VevoVitall) nemá nepriaznivé účinky na zdravie zvierat, zdravie ľudí ani životné prostredie (2). Zároveň dospel k záveru, že kyselina benzoová (VivoVitall) nepredstavuje žiadne iné riziko, z dôvodu ktorého by v súlade s článkom 5 ods. 2 nariadenia (ES) č. 1831/2003 nebolo možné udeliť povolenie. Podľa tohto stanoviska používanie tohto prípravku zlepšuje výkonnostné parametre, ako napr. hmotnostný prírastok alebo pomer medzi krmivom a prírastkom u odstavených prasiatok. V stanovisku úradu sa odporúčajú vhodné opatrenia pre bezpečnosť používateľov. Úrad nie je toho názoru, že sú potrebné osobitné požiadavky na monitorovanie po uvedení prípravku na trh. Týmto stanoviskom sa zároveň potvrdzuje správa o metóde analýzy kŕmnej doplnkovej látky v krmive, predložená referenčným laboratóriom Spoločenstva zriadeným nariadením (ES) č. 1831/2003. Z posúdenia uvedeného prípravku vyplýva, že podmienky povolenia uvedené v článku 5 nariadenia (ES) č. 1831/2003 sú splnené. Vzhľadom na to by sa malo povoliť používanie uvedeného prípravku, ako je uvedené v prílohe k tomuto nariadeniu.
2.

Prípady nedodržania nariadenia (ES) č. 21/2004 uvedené podľa kategórie Počet zvierat, ktorých sa to týka Počet chovov, ktorých sa to týka 1a. Zistenie nesúladu v súvislosti s identifikáciou oviec 1b. Zistenie nesúladu v súvislosti s identifikáciu kôz 2. Nezrovnalosti v záznamoch registra v chove 3. Neoznámenie presunu (2) 4. Anomália v súvislosti so sprievodným dokumentom 5. Zvieratá/chovy, v súvislosti s ktorými sa zistil iba jeden prípad nedodržiavania uvedeného v bodoch 1 až 4 6. Zvieratá/chovy, v súvislosti s ktorými sa zistilo viac prípadov nedodržiavania uvedeného v bodoch 1 až 4 7. Celkový počet prípadov nedodržiavania v súvislosti so zvieratami/chovmi (body 5 až 6)
2.

Článok 6 sa mení a dopĺňa takto: a) odsek 2 sa nahrádza takto: „2. Členské štáty oznamujú Komisii: a) od apríla 2006 do januára 2007 vrátane uvedených mesiacov najneskôr do 15. dňa každého mesiaca množstvá banánov uvoľnených do voľného obehu v predchádzajúcom mesiaci na základe licencií vydaných v súlade s článkom 5 ods. 3; b) v čo najkratšej lehote a najneskôr do 30. júna 2006 množstvá banánov uvoľnených do voľného obehu v januári a februári 2006 na základe licencií vydaných v súlade s článkom 6 ods. 3 nariadenia (ES) č. 2015/2005; Informácie uvedené v prvom pododseku sa doručia elektronickým systémom, ktorý Komisia uvedie.“ b) vkladá sa tento odsek: „3. Členské štáty doručia Komisii najneskôr do 28. apríla 2006 zoznam subjektov, ktoré prevádzkujú činnosť na základe tohto nariadenia a nariadenia (ES) č. 2015/2005. Komisia môže tieto zoznamy zaslať členským štátom.“
(1)

V nariadení Komisie (ES) č. 1622/2000 z 24. júla 2000 ustanovujúcom niektoré podrobné pravidlá na uplatňovanie nariadenia (ES) č. 1493/1999 o spoločnej organizácii trhu s vínom a ustanovujúcom Zákonník Spoločenstva pre vinárske (enologické) postupy a procesy (2) sa ustanovujú najmä obmedzenia a určité podmienky používania látok, ktorých používanie sa povoľuje nariadením (ES) č. 1493/1999. Vzhľadom na to, že do zoznamu povolených enologických postupov uvedených v prílohe IV k nariadeniu (ES) č. 1493/1999 sa zaradilo používanie kusov dubového dreva pri výrobe vín, mali by sa stanoviť obmedzenia a podmienky používania tohto materiálu. Obmedzenia a podmienky používania stanovené v tomto nariadení sú v súlade s predpismi schválenými Medzinárodným úradom pre vinárstvo a víno.
(4)

Významnosť uvedených prípadov TSE vo Francúzsku a na Cypre, kde sa nedá vylúčiť prítomnosť BSE, by sa mala zhodnotiť. Výsledky zvýšeného monitorovania TSE u oviec sú preto nevyhnutné. Z uvedeného dôvodu a v súlade so stanoviskami SSC a EFSA by sa malo monitorovanie oviec rozšíriť, aby sa zlepšili programy eradikácie v Spoločenstve. Okrem bezpečného získavania ovčích výrobkov, zabezpečeného súčasnými opatreniami, a to najmä ustanoveniami o odstraňovaní špecifikovaných rizikových materiálov v nariadení (ES) č. 999/2001, tieto programy takisto zvyšujú úroveň ochrany spotrebiteľa.
(84)

Dočasné opatrenia by sa mali zaviesť na takej úrovni, ktorá bude dostatočná na odstránenie poškodzujúceho vplyvu, ktorý spôsobil výrobnému odvetviu Spoločenstva dumpingový dovoz, bez toho, aby sa prekročilo zistené dumpingové rozpätie. Pri výpočte výšky cla potrebného na odstránenie vplyvov poškodzujúceho dumpingu sa vzalo do úvahy, že prípadné opatrenia by mali výrobnému odvetviu Spoločenstva umožniť pokryť svoje náklady a dosiahnuť celkový zisk pred zdanením, ktorý by výrobné odvetvie Spoločenstva mohlo primerane dosiahnuť za normálnych podmienok hospodárskej súťaže, t. j. pri absencii dumpingového dovozu.
Označenie skupiny v súlade s dodatočnými poznámkami v kapitole 4 Harmonizovaného zoznamu taríf Spojených štátov amerických (Harmonised Tariff Schedule of the United States of America)

Označenie skupiny a kvóty

Množstvá, ktoré sú k dispozícii na rok 2007 (t)
(2)

Za prílohu IV sa vkladá príloha IVa: „PRÍLOHA IVa Údaje uvedené v druhom pododseku článku 11: — : v bulharskom jazyku : Възстановяване, валидно за не повече от … (количество, за което е издаден лицензът) — : v španielskom jazyku : Restitución válida para … (cantidad por la que se haya expedido el certificado) como máximo — : v českom jazyku : Náhrada platná nejvýše pro … (množství, na něž byla vydána licence) — : v dánskom jazyku : Restitutionen omfatter hoejst … (den maengde, licensen er udstedt for) — : v nemeckom jazyku : Erstattung gültig für höchstens … (Menge, für die die Lizenz erteilt wurde) — : v estónskom jazyku : Toetus ei kehti rohkem kui … (kogus, millele litsents on väljastatud) — : v gréckom jazyku : Επιστροφή που ισχύει για … (ποσότητα για την οποία εκδίδεται το πιστοποιητικό) κατ' ανώτατο όριο — : v anglickom jazyku : Refund valid for not more than … (quantity for which licence is issued) — : vo francúzskom jazyku : Restitution valable pour … (quantité pour laquelle le certificat est délivré) au maximum — : v talianskom jazyku : Restituzione valida al massimo per … (quantitativo per il quale è rilasciato il titolo) — : v lotyšskom jazyku : Atmaksa ir spēkā par ne vairāk kā … (daudzums, par ko izdota licence) — : v litovskom jazyku : Grąžinamoji išmoka mokama ne daugiau kaip už … (nurodomas kiekis, kuriam išduota licencija) — : v maďarskom jazyku : Legfeljebb …-re (az a mennyiség, amelyre az engedélyt kiadták) érvényes visszatérítés — : v maltskom jazyku : Valur mrodd lura ta’ mhux aktar minn … (ammont maħrug fil. licenzja) — : v holandskom jazyku : Restitutie voor ten hoogste … (hoeveelheid waarvoor het certificaat is afgegeven) — : v poľskom jazyku : Refundacji udziela się na nie więcej niż … (ilość, na którą wydano licencję) — : v portugalskom jazyku : Restituição válida para … (quantidade em relação à qual é emitido o certificado), no máximo — : v rumunskom jazyku : Restituție valabilă pentru maxim … (cantitatea pentru care este eliberată licența) — : v slovenskom jazyku : Náhrada platná pre nie viac ako … (množstvo, na ktoré je licencia vydaná) — : v slovinskom jazyku : Nadomestilo velja za največ … (količina, za katero je izdano dovoljenje) — : vo fínskom jazyku : Vientituki voimassa enintään … (määrä, jolle todistus on annettu) osalta — : vo švédskom jazyku : Bidrag som gäller för högst … (kvantitet för vilken licensen skall utfärdas)“.
3.

V článku 11 sa odsek 4 nahrádza takto: „4. Ak sa do 15. júna nepredloží vyhlásenie, členský štát vyzve výrobcu do 15 pracovných dní, aby toto vyhlásenie predložil v lehote 15 dní. Ak sa do konca tejto lehoty nepredloží žiadne vyhlásenie, referenčné množstvo pre priamy predaj príslušného výrobcu sa vráti do národnej rezervy. Prvý pododsek odseku 3 tohto článku sa počas lehoty výzvy uplatňuje aj naďalej.“
(2)

Po zmene a doplnení kombinovanej nomenklatúry by sa číselné znaky KN ex 1214 90 91 a KN ex 1214 90 99 v článku 1 uvedeného nariadenia mali nahradiť číselným znakom KN ex 1214 90 90.
(7)

S cieľom zohľadniť ekonomické dôsledky, ktoré by obmedzenia mohli spôsobiť, a vzhľadom na to, že odvetvie ako celok potrebuje určitý čas na prispôsobenie sa, najmä pokiaľ ide o označovanie etiketami, a pod podmienkou, že sa tým neovplyvní podstatným spôsobom kvalita produktov, by sa malo ustanoviť prechodné obdobie, počas ktorého musí mať výrobca možnosť aj naďalej používať etikety o spôsobe chovu, t.j. označenie „vo voľnom výbehu“.
3.

Článok 5 sa mení a dopĺňa takto: a) V odseku 1 sa prvá veta nahrádza takto: „Žiadosti o dovozné povolenia sa podávajú príslušným orgánom členských štátov každý týždeň, vždy najneskôr do pondelka 13.00 hod. bruselského času.“ b) V prvom pododseku odseku 2 sa nahrádza prvá veta takto: „Najneskôr do 18.00 hod. bruselského času v posledný deň podania žiadostí o povolenie príslušné orgány zašlú Komisii elektronicky oznámenie v súlade so vzorom priloženým k tomuto nariadeniu, ako aj celkové množstvo vyplývajúce zo súčtu všetkých množstiev uvedených v žiadostiach o dovozné povolenie.“ c) Odsek 3 sa nahrádza takto: „3. Ak súčet množstiev udelených od začiatku obdobia a množstiev uvedených v odseku 2 prevýši príslušnú podkvótu na príslušné obdobie, Komisia najneskôr v tretí pracovný deň od posledného dňa podania žiadostí určí koeficienty pridelenia, ktoré sa majú uplatňovať na požadované množstvá. “ d) V prvom pododseku odseku 4 sa nahrádza prvá veta takto: „Po prípadnom uplatnení koeficientov pridelenia určených v súlade s odsekom 3 príslušné orgány členských štátov doručia dovozné povolenia podľa žiadostí oznámených Komisii v súlade s odsekom 2 vo štvrtý pracovný deň od posledného dňa podania žiadostí.“
(5)

Pred tým, ako sa toto nariadenie začne uplatňovať, by sa mala poskytnúť primeraná lehota na to, aby členské štáty mohli v súlade s ustanoveniami tohto nariadenia vykonať akékoľvek potrebné úpravy povolení na uvedenie príslušných veterinárnych liekov na trh udelených v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
(3)

V prílohe VI k nariadeniu (ES) č. 854/2004 sa stanovujú všeobecné zásady vzťahujúce sa na certifikáty pri dovoze produktov živočíšneho pôvodu z tretích krajín. Predovšetkým sa vyžaduje, aby sa certifikáty vystavovali aspoň v úradnom jazyku tretej krajiny odoslania a členského štátu, kde sa vykonáva hraničná kontrola. V dôsledku mnohých praktických a operatívnych problémov, ktoré už spôsobila táto dvojitá požiadavka, je vhodnejšie obmedziť tieto požiadavky na základnú zásadu spočívajúcu v povinnosti vystavovať certifikáty aspoň v úradnom jazyku alebo jazykoch členského štátu, kde sa vykonáva hraničná kontrola. Vzhľadom na záujem tretej krajiny odoslania používať v niektorých situáciách svoj úradný jazyk by sa však malo zachovať ustanovenie, ktoré jej to umožňuje ako ďalšiu možnosť popri uvedenej zásade. Príloha VI by sa mala zodpovedajúcim spôsobom zmeniť a doplniť.
(5)

V súlade s článkom 11 ods. 4 nariadenia (ES) č. 882/2004 by mali byť ustanovené metódy analýzy a testovania mlieka a mliečnych výrobkov. V tejto súvislosti zostavilo referenčné laboratórium Spoločenstva zoznam aktualizovaných referenčných metód, ktorý schválili národné referenčné laboratóriá na zasadnutí v roku 2005. Z toho dôvodu je potrebné zahrnúť do nariadenia (ES) č. 2074/2005 najnovší odsúhlasený zoznam referenčných metód analýzy a testovania, ktorý sa bude používať na sledovanie dodržiavania požiadaviek ustanovených v nariadení (ES) č. 853/2004. Rozhodnutie Komisie 91/180/EHS zo 14. februára 1991, ktorým sa stanovujú určité metódy analýz a vyšetrovania surového mlieka a tepelne ošetreného mlieka (8), by malo byť následne zrušené. Členským štátom by mala byť poskytnutá lehota, aby mohli zabezpečiť súlad s novými metódami.
(21)

Spoločnosť JSC Kazzinc začala vyrábať a vyvážať oxidy zinočnaté pred rokom 2000, žiadny vývoz tohto výrobku však nebol určený do Spoločenstva. Vývoz oxidov zinočnatých do Spoločenstva sa začal v roku 2002, v rovnakom čase, keď boli uložené konečné antidumpingové clá na oxidy zinočnaté s pôvodom v ČĽR. Ako sa uvádza v odôvodnení 12, informácie týkajúce sa vývozných predajov do Spoločenstva v období analýzy a v OP, ktoré spoločnosť predložila, možno považovať za zhodné s registrovaným dovozom podľa údajov Eurostatu. Zistilo sa, že vývoz do Spoločenstva bol určený jedinému dovozcovi so sídlom v Španielsku.
(1)

Príloha I sa nahrádza takto: „PRÍLOHA I 1. Dátum najneskoršej spotreby Jazykový kód Na vajciach Na balení BG срок на годност срок на годност ES Cons. pref. Consúmase preferentemente antes del CS Spotřebujte or S. Spotřebujte do DA Mindst holdbar til or M.H. Mindst holdbar til DE Mind. haltbar or M.H.D. Mindestens haltbar bis ET Parim enne or PE Parim enne EL Ανάλωση πριν από Ανάλωση κατά προτίμηση πριν από EN Best before or B.B. (1) Best before FR à cons. de préf. av. or DCR (1) A consommer de préférence avant le IT Entro da consumarsi preferibilmente entro LV Izlietot līdz or I.L. (1) Izlietot līdz LT Geriausi iki or G (1) Geriausi iki HU Min. meg. or M.M (1) Minőségét megőrzi MT L-aħjar jintuża sa L-aħjar jintuża sa NL Tenm. houdb. tot or THT (1) Tenminste houdbaar tot PL Najlepiej spożyć przed or N.S.P. (1) Najlepiej spożyć przed PT Cons. pref. A consumir de prefêrencia antes de RO d.d.m. A se consuma, de preferință, înainte de SK Minimálna trvanlivosť do or M.T.D. (1) Minimálna trvanlivosť do SL Uporabno najmanj do or U.N.D. (1) Uporabno najmanj do FI parasta ennen parasta ennen SV bäst före Bäst före 2. Dátum balenia Jazykový kód Na vajciach Na balení BG Дата на опаковане Дата на опаковане ES Emb. Embalado el: CS Baleno or D. B. (2) Datum balení DA Pakket Pakket den: DE Verp. Verpackt am: ET Pakendamiskuupäev or PK Pakendamiskuupäev: EL Συσκευασία Ημερομηνία συσκευασίας: EN Packed or pkd Packing date: FR Emb. le Emballé le: IT Imb. Data d'imballaggio: LV Iepakots Iepakots LT Supakuota or PK (2) Pakavimo data HU Csom. Csomagolás dátuma MT Ippakkjat Data ta’ l-ippakkjar: NL Verp. Verpakt op: PL Zapakowano w dniu or ZWD Zapakowano w dniu PT Emb. Embalado em: RO Amb. Ambalat la SK Balené dňa or B.D. Balené dňa SL Pakirano or Pak. Datum pakiranja FI Pakattu Pakattu: SV förp. Den Förpackat den: 3. Odporučený dátum predaja Jazykový kód BG Препоръчителна дата за продажба ES Vender antes CS Prodat do DA Sidste salgsdato DE Verkauf bis ET Viimane soovitav müügikuupäev or VSM EL Πώληση EN Sell by FR à vend. préf. av. or DVR (3) IT racc. LV Realizēt līdz LT Parduoti iki HU Forgalomba hozható: …-ig MT Għandu jinbiegħ sa NL Uiterste verkoopdatum or Uit. verk. dat. PL Sprzedaż do dnia PT Vend. de pref. antes de RO A se vinde înainte de SK Predávať do SL Prodati do FI viimeinen myyntipäivä SV sista försäljningsdag 4. Dátum znášky Jazykový kód BG Дата на снасяне ES Puesta CS Sneseno DA Læggedato DE Gelegt am ET Munemiskuupäev EL Ωοτοκία EN Laid FR Pondu le IT Dep. LV Izdēts LT Padėta HU Tojás rakás napja MT Tbiedu NL Gelegd op PL Zniesione w dniu PT Postura RO Produs la SK Znáška SL Zneseno FI munintapäivä SV värpta den“
NARIADENIE KOMISIE (ES) č. 1242/2006

zo 17. augusta 2006,

ktorým sa mení a dopĺňa nariadenie (ES) č. 1555/96 o pravidlách uplatňovania dodatočných dovozných ciel na ovocie a zeleninu

KOMISIA EURÓPSKYCH SPOLOČENSTIEV,

so zreteľom na Zmluvu o založení Európskeho spoločenstva,

so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1), a najmä na jeho článok 33 ods. 1,

keďže:

Článok 33 ods. 1 nariadenia (ES) č. 2200/96 jasne stanovuje podmienky, ktoré majú byť splnené, keď Komisia zavádza dodatočné dovozné clá. Pre zrozumiteľnosť a právnu istotu sa to isté znenie použije v článku 3 ods. 1 nariadenia Komisie (ES) č. 1555/96 z 30. júla 1996 o pravidlách uplatňovania dodatočných dovozných ciel na ovocie a zeleninu (2) .

Na účely článku 5 ods. 4 dohody o poľnohospodárstve (4) uzavretej počas uruguajského kola multilaterálnych obchodných rokovaní a na základe najnovších údajov, ktoré sú k dispozícii pre roky 2003, 2004 a 2005, by sa aktivačné úrovne dodatočných dovozných ciel na jablká mali upraviť.

Nariadenie (ES) č. 1555/96 by sa preto malo zodpovedajúcim spôsobom zmeniť a doplniť.

Opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,

PRIJALA TOTO NARIADENIE:

Článok 1

Článok 3 ods. 1 nariadenia (ES) č. 1555/96 sa nahrádza takto:

„1. Pokiaľ sa zistí, že jeden z produktov v jednom z období uvedených v prílohe prekračuje množstvo uvoľnené do voľného obehu zodpovedajúce aktivačnej úrovni, Komisia uloží dodatočné clo len ak je pravdepodobné, že by dovoz narušil trh Spoločenstva alebo účinky by boli neprimerané vzhľadom na stanovené ciele.“
(2)

V článku 3 ods. 3 nariadenia (ES) č. 2172/2005 sa ustanovuje, že žiadosti o dovozné práva sa majú predložiť najneskôr 1. decembra roku, ktorý predchádza ročnému obdobiu dovoznej colnej kvóty. Vzhľadom na pristúpenie Bulharska a Rumunska k Európskej únii 1. januára 2007 a s cieľom umožniť prevádzkovateľom v uvedených krajinách využívať túto kvótu v roku 2007 by sa mala lehota na predkladanie žiadostí o dovoznú colnú kvótu na obdobie od 1. januára 2007 do 31. decembra 2007 predĺžiť do 8. januára 2007.
(2)

Prípravok Bacillus cereus var. toyoi (NCIMB 40112/CNCM I-1012), ktorý patrí do skupiny mikroorganizmov, bol v súlade so smernicou Rady 70/524/EHS (2) povolený nariadením Komisie (ES) č. 1200/2005 (3) bez časového obmedzenia ako kŕmna doplnková látka na výkrm kurčiat a králikov. Táto doplnková látka bola následne zapísaná do registra kŕmnych doplnkových látok Spoločenstva v súlade s článkom 10 nariadenia (ES) č. 1831/2003.
(1)

S cieľom zabezpečiť lepší prístup k informáciám by sa hodnotiace správy mali navrhovať na základe správ predložených príslušnými orgánmi členských štátov a mali by v nich byť zahrnuté rovnaké pravidlá týkajúce sa prístupu k informáciám ako v správach príslušných orgánov. Hodnotiace správy by sa mali získať od príslušného orgánu, ako aj zmeniť a doplniť podľa všetkých dokumentov, pripomienok a informácií, ktoré sa zohľadnili počas hodnotenia.
(1)

Používanie doplnkovej látky narazín (Monteban, Monteban G 100) patriacej do skupiny kokcidiostatík a iných liečivých látok sa za určitých podmienok povolilo v súlade so smernicou Rady 70/524/EHS (2). V nariadení Komisie (ES) č. 1464/2004 (3) sa povoľuje používanie tejto doplnkovej látky na výkrm kurčiat na desať rokov, ktorých povolenie je viazané na osobu zodpovednú za ich uvádzanie do obehu. Táto doplnková látka je oznámená ako existujúci produkt na základe článku 10 nariadenia (ES) č. 1831/2003. Keďže boli predložené všetky informácie požadované podľa tohto ustanovenia, táto doplnková látka sa zaradila do registra kŕmnych doplnkových látok Spoločenstva.